喺1901年
有一個叫 Auguste 嘅女士
被送到法蘭克福嘅醫療精神病院
Auguste 有幻覺
甚至記唔起最簡單嘅生活細節
佢嘅醫生係 Alois
Alois 唔知道點樣幫助佢
但佢仍然照顧佢
直至佢不幸喺 1906 年逝世
病人死後，Alois 進行解剖
發現 Auguste 腦部
有唔尋常嘅班塊同物質纏結
佢從未見過呢種情況
唔單止噉，更震撼嘅發現仲有
如果 Auguste 今日仍然在世
我哋同 114 年前
Alois 可以幫佢做嘅嘢一樣不多
Alois 就係 Alois Alzheimer醫生
Alzheimer 中文譯做阿茲海默
而 Auguste Deter
就係第一位病人
被診斷我哋宜家叫嘅「阿茲海默症」
自從 1901 年以黎
醫學發展迅速
我哋發現咗抗生素同發明咗疫苗
去預防傳染病
仲有好多抗癌療法
令愛滋病病毒喺抗病毒藥物
醫治心臟病嘅降膽固醇藥等等
但係對於治療阿茲海默症
總係停滯不前
我係一班科學家裏面嘅其中一個
我過去十年一直搵一種
治療呢個病嘅方法
所以我成日都諗住呢樣嘢
阿茲海默症宜家影響全球四千萬人
到咗 2050 年
呢個病會影響 1.5 億人
在座好多人都會係其中一個
如果你諗著活到 85 歲或以上
你患阿茲海默症嘅機會幾乎係二分一
換言之，你一係喺你嘅黃金歲月
患上阿茲海默症
一係就照顧患呢個病嘅朋友或至親
單喺美國每年就已經
花費咗二千億美元去照顧呢類病人
聯邦醫療保險裏面每五蚊嘅支出
就有一蚊用咗喺阿茲海默症度
呢個病係當今最貴嘅病
隨著戰後嬰兒潮嘅人踏入老年
預計到 2050 年
成本會增加五倍
你可能會覺得驚訝，簡單嚟講
呢個病係我哋呢一代
喺醫療同社會方面
遇到嘅其中一個最大挑戰
但我哋做咗唔係好多去應付呢個問題
今時今日全世界最多人死亡嘅十個原因
只有阿茲海默症係唔能夠預防
醫好或者推遲惡化
我哋對呢個病嘅認識比其他病少
因為相對其他病嘅研究
我哋投資咗少啲嘅時間同埋金錢落去
美國政府每一年花費喺癌症嘅研究
都比喺阿茲海默症高出十倍
即使阿茲海默症嘅醫療費用較高
而且毎年嘅死亡數字同癌症相若
呢個病之所以冇資源去研究，主要原因係
啲人仲未去關注呢個病
因為只係得少數人知道一樣嘢
但其實我哋每個人都需要知道呢樣嘢
就係阿茲海默症係一種病
而且係可以醫好嘅
喺過去114 年嘅大部分時間
所有人，包括科學家
都誤以為阿茲海默症係同年紀有關
我哋以前認為變得衰老
係老咗正常同無法避免嘅事
但只要睇下呢一幅圖
一個健康人嘅腦部
同阿茲海默症病人嘅腦部
可以睇到呢個病所做成嘅身體傷害
仲會引致記憶同埋心理嚴重喪失
阿茲海默症對病人腦部造成損害
大大縮短病人夀命
而且往往係致命嘅
仲記得一個世紀前
Alois 喺 Auguste個 腦部
發現異常嘅斑塊同物質纏結
過咗差唔多一個世紀
我哋仍然知道唔多
今日我哋知道佢係用蛋白質分子構成
你可以將蛋白質分子諗成係一張紙
用黎摺紙
紙面佈滿黐粒粒嘅點
如果摺得正確，啲點會喺紙嘅入邊
但有時摺錯，啲點就會喺出面
噉樣令到蛋白質分子
黐埋一齊，變成一舊
最後變咗斑塊同一團纒結嘅嘢
阿茲海默病人嘅腦部就係咁樣
我哋喺劍橋大學花咗十年
去了解呢種病變嘅原理
但係裏邊有好多個步驟
要搵出邊一步去停止成個運作
係好複雜嘅嘢
好似喺拆彈一樣
剪一條電線可能拆唔到彈
但係剪多一條，又可能會爆炸
我哋必須搵到啱嘅一步去停咗去
然後研發一種藥可以噉樣一步到位打擊
直到最近，我哋將大部分時間
花喺阻止蛋白質演變嘅過程嗰度
希望得到好嘅結果
但係宜家我哋聯合不同界別嘅人士
有醫生、生物學家丶遺傳學家
化學家、物理學家、工程師同數學家
大家一齊搵出嗰個關鍵嘅步驟
宜家我哋試梗一種新藥
針對阻止關鍵嘅嗰一步
令到個病可以消失
宜家就由我帶你哋睇下
一啲最新嘅研發結果
實驗室出面嘅人都從來未睇過
宜家俾大家睇嘅片段
係我哋用蟲去測試新藥嗰陣發生嘅嘢
呢啲係健康嘅蟲
你可以睇到佢哋正常咁周圍行
但呢批蟲
體內嘅蛋白質分子卻係黐埋一齊
就好似有阿茲海默症嘅人一樣
好清楚睇到佢哋係病咗
但如果我哋喺呢啲蟲病發初期，
俾啲新藥佢食，佢哋就會好返
可以健康生存到一般蟲嘅預期壽命
呢啲支持嘅數據只係初步嘅結果
不過類似嘅研究證明咗
我哋係可以了解阿茲海默症
個病仲可以醫得到
等咗 114 年
終於有望喺以後嘅十至廿年
人類戰勝阿茲海默症
為咗繼續燃點呢個希望
為咗最終能夠擊敗呢個病
我哋需要幫手
唔係需要好似我噉嘅科學家
而係需要你
你需要知道阿茲海默症係一種疾病
如果我哋肯嘗試，我哋可以打敗佢
至於其他病
病人同家人已經一早帶頭推動更多嘅研究
向政府丶藥劑業、科學家同監管機構
施加壓力
呢樣對於八十年代後期
HIV 治療嘅進步係非常重要嘅
今日見到同樣一股動力去對抗癌症
但阿茲海默症病人就唔能夠
表達自己嘅意見
當病人家屬，亦係隱形嘅受害人
日以繼夜照顧佢哋至親
到要出嚟推動改革嘅時候
佢哋通常都已經好疲倦
所以宜家真係靠你哋
阿茲海默症對大多數人嚟講
都唔係一個遺傳病
每個人都有病發可能
今時今日有將近四千萬嘅人
好似 Auguste 一樣
當佢哋唔能夠為自己帶嚟改變嘅時候
噉就請你哋幫佢哋發聲
要求獲得治療
多謝
（掌聲)